Maximilianus Adolphus Uhlemann
Maximilianus Adolphus Uhlemann Res apud Vicidata repertae: Nativitas: 1829; Berolinum Obitus: 1862; Patria: Germania Familia Genitores: Friedrich Gottlob Uhlemann; Maximilianus Adolphus Uhlemann, communiter Max Uhlemann (mortuus 1862), fuit philologus et Aegyptologus qui anno 1853 versionem confecit Latinam inscriptionis hieroglyphicae in Tabula Rosettana exaratae. Fuit filius Friderici Uhlemann, theologi et Orientalistae. Discipulus Gustavi Seyffarth apud Lipsienses, Uhlemann historiae et archaeologiae studuit sed ob dissertationem de litteris Aegyptiis anno 1851 gradum doctoratus meruit. Ab anno 1854 usque ad mortem fuit Privatdozent linguae et litterarum Aegyptiarum apud universitatem Goettingensem. Libros et lectoribus minime eruditis destinatos scripsit, inter quos Drei Tage in Memphis ("Tres dies in urbe Memphite", 1856) ubi de vita quotidiana Aegyptia disserit, et Der letzte der Ramessiden ("Ramessidarum ultimus", 1860), mythistoriam bis editam.